Helmuth Karl Bernhard Graf von Moltke, naixito de Parchim (Ducato de Mecklemburgo-Schwerin, hue Mecklemburgo-Pomerania Occidental, Alemanya) o 26 d'octubre de 1800 y muerto en Berlín (Imperio alemán, hue Alemanya) o 24 d'abril de 1891, estió un melitar alemán que plegó a o ran de Generalfeldmarschall. Prencipió a suya carrera melitar estando a o servicio de Dinamarca (o puesto a on se formó como melitar), la continó en l'Imperio Otomán, ta tornar dimpués a Alemanta, servindo en a Confederación Chermanica controlata por o Reino de Prusia y rematando-la en l'Imperio alemán establito por os prusians.